Նախագահական ընտրություններ Ադրբեջանում (2018)

Նախագահական ընտրություններ Ադրբեջանում (ադրբ.՝ Azərbaycan Respublikası Prezident seçkiləri), համապետական նախագահական ընտրություններ , որը տեղի է ունեցել 2018 թվականի ապրիլի 11-ին Ադրբեջանում։


== Ընտրությունների մասին ==
«Ընտրությունների մասին» օրենքի 178-րդ հոդվածի առաջին կետում նշված է, որ ընտրությունները տեղի են ունենում հոկտեմբերի երրորդ չորեքշաբթին։ Այսինքն, Ադրբեջանում նախագահական հերթական ընտրությունները պետք է տեղի ունենային 2018 թվականի հոկտեմբերի 17-ին։ Սակայն 2018 թվականի փետրվարի 5-ին նախագահին հրամանագրով փոխվել է ընտրությունների օրը և նշանակվել ապրիլի 11-ը։
Ադրբեջանի նախագահը կընտրվեր երկրորդ փուլով, եթե թեկնածուներից ոչ մեկ առաջին փուլի ժամանակ չկարողանար ստանալ ձայների մեծ մասը։


== Թեկնածուներ ==
Իլհամ Ալիև — 2003 թվականից Ադրբեջանի նախագահ, «Նոր Ադրբեջան» կուսակցության առաջնորդ։
Ռազի Նուրուլլաև — քաղաքական գործիչ և վերլուծաբան, «Ադրբեջանի ժողովրդական ճակատի» նախկին փոխնախագահ։
Հաֆիզ Հաջիև —  «Ժամանակակից հավասարություն» կուսակցության նախագահ։ Մասնակցել է նաև 2003, 2008 և 2013 թվականների ընտրություններին։
Հուդրաթ Հասանգուլիև - Ադրբեջանի մեջլիսի պատգամավոր, «Ամբողջական Ադրբեջանի ազգային ճակատի» առաջնորդ։ Մասնակցել է նաև 2003, 2008 և 2013 թվականների ընտրություններին։
Արազ Ալիզադե — Ադրբեջանի մեջլիսի պատգամավոր, Ադրբեջանի սոցիալ-դեմոկրատական կուսակցության առաջնորդ։ Մասնակցել է նաև 2013 թվականի ընտրություններին և զբաղեցրել 7-րդ հորիզոնականը։
Ֆարաջ Գուլիև — Ադրբեջանի մեջլիսի պատգամավոր, «Ազգային վերածննդի շարժման» կուսակցության առաջնոդ։ Մասնակցել է նաև 2013 թվականի ընտրություններին և զբաղեցրել 8-րդ հորիզոնականը։
Սարդար Ջալալօղլու — Ադրբեջանի դեմոկրատական կուսակցության առաջնորդ։ Մասնակցել է նաև 2013 թվականի ընտրություններին և զբաղեցրել 10-րդ հորիզոնականը։
Զահիդ Օրուջ — Ադրբեջանի մեջլիսի պատգամավոր, անկախ թեկնածու։ Մասնակցել է նաև 2013 թվականի ընտրություններին և զբաղեցրել 5-րդ հորիզոնականը։Դեմոկրատական ուժերի ազգային խորհուրդը որոշել էր բոյկոտել ընտրությունները և ողջ երկրում սկսել բողոքի ցույցեր։ Հանրապետական այլընտրանքային շարժումը նույնպես հայտարարել էր, որ չի ճանաչում ընտրությունների արդյունքները՝ որակելով այն որպես «շտապ իրականացված և չարդարացված քայլ»։ Փետրվարի 10-ին Մուսավաթական կուսակցությունը հայտարարել է, որ իրենք նույնպես կբոյկոտեն ընտրությունները, իսկ առաջնորդ Իսա Ղամբարը չի առաջադրվի նախագահի թեկնածուի համար։ Նույն օրը մեկ այլ՝ «Հույսի կուսակցության» ներկայացուցիչները հայտարարեցին, որ չեն մասնակցի ընտրություններին։


== Արդյունքներ ==
Իլհամ Ալիև - 3192252 (86,22%)
Զահիդ Օրուջ - 115462 (3,11%)
Հուդրաթ Հասանգուլիև - 112915 (3,05%)
Սարդար Ջալալօղլու - 112708 (3,04%)
Հաֆիզ Հաջիև - 56153 (1,51%)
Արազ Ալիզադե - 51738 (1,39%)
Ֆարաջ Գուլիև - 43546 (1,18%)
Ռազի Նուրուլլաև - 22706 (0,75%)


== Միջազգային դիտորդների գնահատականներ ==
ԵԱՀԿ-ն հայտարարել է Ադրբեջանում նախագահական ընտրությունների ժամանակ տեղի ունեցած բազմաթիվ լուրջ խախտումների մասին։ Դիտորդները նշել են, որ հաճախ ընտրողները միասին են ընտրել, թափանցիկության բացակայություն է եղել, բացի այդ գրանցվել են լցոնումների բազմաթիվ դեպքեր։ Ինչպես նշվում է Ընտրությունների մոնիթորինգի և ժողովրդավարության ուսուցանման կենտրոնի հայտարարության մեջ, խոսքն «ընտրատեղամասերում 47 % առանց գրանցվելու, ընտրատեղամասերի 53 % լցոնումների և ընտրատեղամասերի 53 % կարուսելի ընտրությունների մասին» է։
ԵԱՀԿ ժողովրդավարական ինստիտուտների և մարդու իրավունքների բյուրոյի առաքելության ղեկավարի կարծիքով, ընտրություններին նախորդել են «սահմանափակ խոսքի և հավաքների իրավունքը, մրցակցության հնարավորության բացակայությունը, ընտրողներին ահաբեկումը»։
Իշխանամետ լրագրողները տապալել են ԵԱՀԿ դիտորների կոնֆերանսը։ Դիտորդները թույլ չեն տվել պատասխանել հարցերի՝ բարձրաձայն աղմկելով։ Լրագրողներից ոմանք հավելել են, որ զեկույցը կազմվել է Հայաստանում։ Իրավիճակը փորձել են հանգստացնել անվտանգության աշխատակիցները։
ՌԴ ԿԸՀ դիտորդ Անտոն Լոպատինը նշել է, որ Ադրբեջանում ընտրությունների ժամանակ որևէ խախտում չի արձանագրվել, ինչն արժանացել է միջազգային մամուլի քննադատությանը։


== Ծանոթագրություններ ==